Title: РЕПУБЛИКА БЪЛГАРИЯ
Author: Administrator
Last saved by: Mariana Georgieva
Company: VSS

П Р О Т О К О Л   № 2
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 24.01.2018 г.

Днес, 24.01.2018 г. /сряда/ от 09.30 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев
				Стефан Гроздев 
				Севдалин Мавров

На заседанието присъства експертният сътрудник на комисията Светла Кирилова – ст. експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

I. Искания от председатели на съдилища за увеличаване щатната численост със съдебни служители.

1. ОТНОСНО: Искане от председателя на Районен съд - Перник за увеличаване щатната численост на съда с 1 /една/ щ.бр. за длъжност „съдебен помощник” и даване на съгласие за провеждане на конкурс.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Съдийската колегия да увеличи щатната численост на Районен съд – Перник с 1 /една/ щ.бр. за длъжност „съдебен помощник“.
МОТИВИ: Ниско съотношение на бр. служители/бр. магистрати  – 2,76, при средно за районните  съдилища в страната – 3,29. Висока натовареност на съда – 60.76, при средна натовареност за районните съдилища в областните центрове в страната – 56,88. РС-Перник е с най-много свършени дела към брой съдийски щатове – 52,68 бр., а  броят постъпили дела на съдия по щат е 53,46, докато в СРС е 47,87 бр. 
1.2. ИЗПРАЩА решението на Комисия „Бюджет и финанси“ за становище по финансовата обезпеченост.
1.3. След получаване на становище от КБФ, ВНАСЯ предложението в заседание на Съдийската колегия към Висшия съдебен съвет, за разглеждане и произнасяне. 

2. ОТНОСНО: Искане от председателя на Районен съд – Шумен за увеличаване щатната численост на съда с 1 /една/ щ.бр. за „съдебен секретар“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането за увеличаване щатната численост на Районен съд – Шумен с 1 /една/ щ. бр. за длъжност „съдебен секретар“.
МОТИВИ: По щат РС-Шумен разполага с 17 съдии и 45 съдебни служители. Натовареността на съда е по-ниска от средната натовареност на районните съдилища в областните центрове в страната – 37,49, при средна – 56,88. Съотношение бр. служители/бр. магистрати е 2,65, при средно съотношение за районните съдилища в страната – 3,22. Възможност за съвместяване на функции.

3. ОТНОСНО: Искане от председателя на Административен съд – София-област за увеличаване щатното численост на съда с 1 /една/ щ.бр. за длъжност „шофьор“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага на Съдийската колегия да увеличи щатната численост на Административен съд – София-област с 1 /една/ щ.бр. за длъжност „шофьор“.
МОТИВИ: С решение на ВСС от 24.04.2014 г. длъжността „шофьор“ е трансформирана в длъжност „съдебен деловодител“, поради увеличаване обема на работа в деловодството. Съдът разполага със служебен автомобил, предоставен за нуждите н съда, свързани с командировки и други служебни ангажименти на председателя и съдиите. Поради липса на шофьор този автомобил не може да се използва пълноценно, което поражда неудобства, свързани с ангажирането на определен съдия, който да управлява автомобила.  
3.2. ИЗПРАЩА решението на Комисия „Бюджет и финанси“ за становище по финансовата обезпеченост.
3.3. След получаване на становище от КБФ, ВНАСЯ предложението в заседание на Съдийската колегия към Висшия съдебен съвет, за разглеждане и произнасяне. 

4. ОТНОСНО: Искане от председателя на Районен съд – Свиленград за увеличаване щатната численост на съда с 1 /една/ щ.бр. за длъжност „съдебен секретар“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането за увеличаване щатната численост на Районен съд – Свиленград с 1 /една/ щ. бр. за длъжност „съдебен секретар“.
МОТИВИ: По щат РС-Свиленград разполага с 6 съдии и 18 съдебни служители. Натовареността на съда е по-ниска от средната натовареност на районните съдилища в страната – 30,97, при средна – 40,83. Съотношение бр. служители/бр. магистрати е 3,00, при средно съотношение – 3,22. 

II. Искане за отлагане произнасянето по преписка от м. май 2017 г.

5. ОТНОСНО: Искане от председателя на Административен съд – Враца за отлагане произнасянето по направено искане за трансформиране на длъжност „съдебен деловодител“ в длъжност „съдебен помощник“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение искането от председателя на Административен съд – Враца за отлагане произнасянето по направено искане за трансформиране на длъжност „съдебен деловодител“ в длъжност „съдебен помощник“.

III. Разни

6. ОТНОСНО: Искане от председателя на Административен съд – Смолян за становище относно заместване на съдебен служител на длъжност „главен счетоводител“  чрез сключване на граждански договор със съдебен служител от Районен съд – Смолян.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Не възразява председателят на Административен съд – Смолян да обезпечи изпълнението на функциите на главния счетоводител до завръщане на титуляра.

7. ОТНОСНО: Писмо от председателя на Комисия по професионална етика към СК на ВСС с приложена преписка № ВСС-14210/05.12.2017 г. от председателя на Софийски районен съд.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. Приема за сведение писмото от председателя на Комисия по професионална етика към СК на ВСС с приложена преписка № ВСС-14210/05.12.2017 г. от председателя на Софийски районен съд.

8. ОТНОСНО: Писмо от председателя на Върховен касационен съд във връзка с проведена работна среща на експертите „Връзки с обществеността“ с приложен протокол, обобщаващ направените изказвания.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Приема за сведение писмото от председателя на Върховен касационен съд във връзка с проведена работна среща на експертите „Връзки с обществеността“ с приложен протокол, обобщаващ направените изказвания.

9. ОТНОСНО: Писмо от председателите на Окръжен съд – Варна, Административен съд – Варна и Районен съд – Варна относно промени в ГПК и отчитането на делата.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ПРЕДЛАГА на председателите на Окръжен съд – Варна, Административен съд – Варна и Районен съд – Варна да променят работния график на призовкарите, като предоставят за почивни дни, неделя и понеделник.
МОТИВИ: Предложението е съобразено с чл. 153 КТ, директивата за организацията на работното време и решение на СЕС от 09.11.2017 г. Крайното решение е на председателя на съда, който е работодател на съдебните служители и организира административната дейност на съда.
9.2. Копие от решението да се изпрати на всички председатели на съдилища, за сведение.

10. ОТНОСНО: Писмо от главния инспектор на ИВСС с приложена жалба от съдебни служители от Софийски градски съд относно актуализиране на трудови възнаграждения.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Писмото от главния инспектор на ИВСС с приложена жалба от съдебни служители от Софийски градски съд относно актуализиране на трудови възнаграждения не е от компетентността на ВСС.

11. ОТНОСНО: Сигнал от Георги Николов Карастоянов от с. Лозенец, община Царево, обл. Бургас.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ИЗПРАЩА сигнала от Георги Николов Карастоянов от с. Лозенец, община Царево, обл. Бургас на председателите на Върховен касационен съд и Върховен административен съд, по компетентност.
11.2. Да се уведоми Георги Карастоянов за решението на комисията.

ПРЕДСЕДАТЕЛ 
НА КОМИСИЯТА:       /П/
 							   БОРЯНА ДИМИТРОВА